CELEX: 32011R0900
Language: et
Date: 2011-09-07 00:00:00
Title: Komisjoni rakendusmäärus (EL) nr 900/2011, 7. september 2011 , milles käsitletakse naatriumlasalotsiid A lubamist faasanite, pärlkanade, vuttide ja nurmkanade (välja arvatud munalinnud) söödalisandina (loa omanik Alpharma (Belgia) BVBA)  EMPs kohaldatav tekst

8.9.2011   
            
            
               ET
            
            
               Euroopa Liidu Teataja
            
            
               L 231/15
            
         KOMISJONI RAKENDUSMÄÄRUS (EL) nr 900/2011,
   7. september 2011,
   milles käsitletakse naatriumlasalotsiid A lubamist faasanite, pärlkanade, vuttide ja nurmkanade (välja arvatud munalinnud) söödalisandina (loa omanik Alpharma (Belgia) BVBA)
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. september 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
   ning arvestades järgmist:
   
               (1)
            
            
               Määruses (EÜ) nr 1831/2003 on sätestatud loomasöötades kasutatavate söödalisandite lubamise kord ning selliste lubade andmise alused ja menetlused.
            
         
               (2)
            
            
               Kooskõlas määruse (EÜ) nr 1831/2003 artikliga 7 esitati taotlus naatriumlasalotsiid A (CASi nr 25999-20-6) lubamiseks. Taotlusele on lisatud määruse (EÜ) nr 1831/2003 artikli 7 lõikes 3 nõutud üksikasjad ja dokumendid.
            
         
               (3)
            
            
               Taotluses käsitletakse naatriumlasalotsiid A (CASi nr 25999-20-6) lubamist faasanite, pärlkanade, vuttide ja nurmkanade (välja arvatud munalinnud) söödalisandi koostises ja selle aine klassifitseerimist söödalisandite kategooriasse „koktsidiostaatikumid ja histomonostaatikumid”.
            
         
               (4)
            
            
               Komisjoni määrusega (EÜ) nr 1455/2004 (2) anti kümneks aastaks luba kasutada kõnealust valmistist söödalisandina broilerkanade ja kuni 16-nädalaste munakanade puhul ning komisjoni määrusega (EL) nr 874/2010 (3) kuni 16-nädalaste kalkunite puhul.
            
         
               (5)
            
            
               On esitatud uusi andmeid, mis toetavad taotlust lubada naatriumlasalotsiid A (CASi nr 25999-20-6) kasutamist faasanite, pärlkanade, vuttide ja nurmkanade puhul (välja arvatud munalinnud). Euroopa Toiduohutusamet (edaspidi „toiduohutusamet”) jõudis oma 16. märtsil 2011. aastal vastuvõetud arvamuses (4) järeldusele, et kavandatud kasutustingimustes ei avalda naatriumlasalotsiid A (CASi nr 25999-20-6) kahjulikku mõju loomade ja inimeste tervisele ega keskkonnale ning et see söödalisand on tõhus vahend sihtloomadel esineva koktsidioosi tõrjeks. Toiduohutusamet leidis, et on vaja kehtestada turustamisjärgse järelevalve erinõuete programm, et kontrollida bakterite ja Eimeria spp. resistentsuse väljakujunemist. Toiduohutusamet kinnitas ka määrusega (EÜ) nr 1831/2003 asutatud ühenduse tugilabori esitatud aruande söödalisandi analüüsimeetodi kohta söödas.
            
         
               (6)
            
            
               Naatriumlasalotsiid A (CASi nr 25999-20-6) hindamine näitab, et määruse (EÜ) nr 1831/2003 artiklis 5 sätestatud tingimused kasutamise lubamiseks on täidetud. Seepärast tuleks anda luba valmistise kasutamiseks käesoleva määruse lisas esitatud viisil.
            
         
               (7)
            
            
               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas nimetatud valmistist, mis kuulub söödalisandite kategooriasse „koktsidiostaatikumid ja histomonostaatikumid”, lubatakse kasutada söödalisandina loomasöötades selles lisas esitatud tingimustel.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 7. september 2011
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 268, 18.10.2003, lk 29.
   
      (2)  ELT L 269, 17.8.2004, lk 14.
   
      (3)  ELT L 263, 6.10.2010, lk 1.
   
      (4)  The EFSA Journal 2011; 9(4):2116.
   
      LISA
      
                  Söödalisandi registreerimisnumber
               
               
                  Loa omanik
               
               
                  Söödalisand
               
               
                  Koostis, keemiline valem, kirjeldus, analüüsimeetod
               
               
                  Loomaliik või -kategooria
               
               
                  Vanuse ülempiir
               
               
                  Miinimumsisaldus
               
               
                  Maksimumsisaldus
               
               
                  Muud sätted
               
               
                  Loa kehtivusaja lõpp
               
               
                  Jääkide piirnormid asjaomases loomses toidus
               
            
                  Toimeaine kogus mg-des täissööda kg kohta, mille niiskusesisaldus on 12 %
               
            
                  
                     Koktsidiostaatikumid ja histomonostaatikumid
                  
               
            
                  5 1 763
               
               
                  Alpharma (Belgium) BVBA
               
               
                  Lasalotsiid-naatrium A
                  15 g / 100 g
                  (Avatec 150 G)
               
               
                  
                               
                           
                           
                              
                                 Söödalisandi koostis:
                              
                              
                                           
                                       
                                       
                                          naatriumlasalotsiid A: 15 g / 100 g
                                       
                                    
                                           
                                       
                                       
                                          kaltsiumsulfaatdihüdraat: 80,9 g / 100 g
                                       
                                    
                                           
                                       
                                       
                                          kaltsiumlignosulfonaat: 4 g / 100 g
                                       
                                    
                                           
                                       
                                       
                                          raud(III)oksiid: 0,1 g / 100 g
                                       
                                    
                        
                               
                           
                           
                              
                                 Toimeaine
                              
                              Naatriumlasalotsiid A,
                              C34H53NaO8,
                              CASi number: 25999-20-6,
                              6-[(3R, 4S, 5S, 7R)-7-[(2S, 3S, 5S)-5-etüül-5-[(2R, 5R, 6S)-5-etüül–5-hüdroksü-6-metüültetrahüdro-2H-püraan-2-üül]-tetrahüdro-3-metüül-2-furüül]-4-hüdroksü-3,5-dimetüül-6-oksononüül]-2-hüdroksü-3-metüülbensoaat naatriumsool, mis on toodetud Streptomyces lasaliensis subsp. Lasaliensis (ATCC 31180) kasutamisega
                              Tooteomased lisandid:
                              naatriumlasalotsiid B–E: ≤ 10 %
                           
                        
                               
                           
                           
                              
                                 Analüüsimeetodid
                                  (1)
                              
                              Pöördfaasiline kõrgefektiivne vedelikkromatograafia (HPLC), kasutades spektrofluorimeetrilist detektorit (määrus (EÜ) nr 152/2009) (2)
                              
                           
                        
               
                  Faasanid, pärlkanad, vutid ja nurmkanad (välja arvatud munalinnud)
               
               
                  —
               
               
                  75
               
               
                  125
               
               
                  
                              1.
                           
                           
                              Kasutamine keelatud vähemalt 5 päeva enne tapmist.
                           
                        
                              2.
                           
                           
                              Kasutusjuhendisse tuleb märkida:
                              „Ohtlik hobuslastele”
                              „Käesolev sööt sisaldab ionofoori: samaaegne kasutamine koos teatavate raviainetega võib olla vastunäidustatud.”
                           
                        
                              3.
                           
                           
                              Loaomanik kavandab ja viib ellu bakterite ja Eimeria spp. resistentsust käsitleva turustamisjärgse järelevalveprogrammi.
                           
                        
                              4.
                           
                           
                              Söödalisand tuleb lisada segasöötadesse eelsegus.
                           
                        
                              5.
                           
                           
                              Naatriumlasalotsiid A-d ei tohi segada muude koktsidiostaatikumidega.
                           
                        
               
                  28. september 2021
               
               
                  Komisjoni määrus (EL) nr 37/2010 (3)
                  
               
            
         (1)  Analüüsimeetodite üksikasjad on kättesaadavad ühenduse referentlabori veebilehel: http://irmm.jrc.ec.europa.eu/EURLs/EURL_feed_additives/Pages/index.aspx
      
         (2)  ELT L 54, 26.2.2009, lk 1.
      
         (3)  ELT L 15, 20.1.2010, lk 1.